mk en mk mk es ar pt nl ro uk sq en ja el fr nl hbs_lat en it eo bn zh it pl ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk mk mk mk mk mk mk mk mk mk mk hbs_cyr ru en hbs_cyr hbs_cyr mk mk mk mk mk mk hbs_cyr mk hbs_cyr hbs_cyr mk ru ru hbs_cyr mk mk mk mk uk en mk mk mk mk mk mk mk mk mk hbs_cyr mk mk mk mk mk mk mk ru mk en en en en hbs_cyr mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Македонија: Блогерите ја нагласуваат потребата за отворена комуникација со Грција · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Македонија: Блогерите ја нагласуваат потребата за отворена комуникација со Грција
Објавено на 16 мај 2008 13:54 GMT
Прочитај го овој напис на বাংলা, 繁體中文, 简体中文, Malagasy, English
Во екот на внатрешните превирања предизвикани од грчката кампања за блокирање на пристапувањето на Македонија кон НАТО и Европската унија, и сè поголемиот број на извештаи за напади врз македонските камионџии (официјална реакција) од националистички толпи во Грција, многу македонски блогери се обидуваат да го премостат јазот на глупоста меѓу двете нации. Од една страна, тие ја идентификуваа потребата за пренесување на информации за Македонците и Грците, а од друга страна, некои од нив си земаа за задача да споделат информации од грчките медиуми со нивните сонародници – Македонци.
Голем број блогери реагираа на изјавата на грчкиот министер за надворешни работи дека спомнувањето на македонскиот јазик и етничко потекло „не помага“ во разрешување на спорот за името, гледајќи на тоа како на продолжување на политиката на етноцид. Жарко Трајановски се осврна на (најинтересните делови од) соодветниот извештај од Стејт Департментот на САД.
Во иста насока, многумина блогери го промовираа видеозаписот за песната „Постојам“ вметнувајќи го во сопствените написи и објавувајќи го на Јутјуб. Видеозаписот содржи сцени од документарни филмови за етничкото чистење на Македонците за време на Граѓанската војна во Грција од 1946 до 1949 г., проткаени со хуманистички стихови: Постојам… Простено ти е, и твојта желба да ме нема веќе..“
Авторот на блогот Агнес напиша:
По својата промоција, видеозаписот за песната „Постојам” на Мијата доби медиумска поддршка и стана тема на разговор кај македонското население ширум светот.
Се појави интерес за преводот на текстот на песната на англиски јазик и нејзино пласирање надвор од Македонија. Без разлика на контекстот во кој беше спомнат, спотот се покажа како вреден за коментар. Оние кои претходно биле запознаени со тој дел од историјата на Македонија и честитаа на Мијата за реализацијата на еден ваков аудио визуелен израз. Оние кои ги видоа снимките за прв пат рекоа дека се премногу болни за да се вистинити. Некои веруваат дека ова е само начин да се привлече внимание. Допрва ќе се чујат уште многу позитивни и негативни коментари. Среќна сум што бројот на луѓето рамнодушни кон „Постојам” е мал.
Сликите на тага и прогон од една страна и сликите на единство и гордост од друга даваат автентична слика за Македонија.
Минатото не треба да се оживува, треба да се надживее.
Да го надживееме, но најпрво,
Од друга страна, блогот Другарче објави преводи на статии од грчкиот печат, како и цртани филмови. Неколку блогери исто така го пофалија интервјуто на македонскиот режисер Милчо Манчевски [грчки], дадено за грчкиот весник Елефтеротипија, и поставија линкови до преводите на англиски. Некои пак, понудија повеќе историски информации од древните книги и архивите на западните весници, како и информации за можното потекло на грчкото знаме.
Но, што е најважно, блоговите се покажаа како примарно средство за распространување на информации за масовното миротворство. Веста за претстојната посета на македонскиот главен град Скопје на околу педесетина грчки мировни активисти закажана за 17 мај, 2008 г., најпрво се појави на влијателниот блог Вуна:
Ова не е обид за разгорување на македонските националистички чувства. Ова не е повик за каменување на амбасади, супермаркети итн.
Напротив, ова е повик за учествување во настан замислен како противтежа на сето ова лудило. Грчките граѓани се пред сè човечки суштества, и повеќето од нив немаат никаква врска со ретроградната и фашизоидна државна политика, ниту со моронските орди кои малтретираат луѓе по автопатите. Исто така, не се сите македонски граѓани вжештени глави кои „мразат сè што е грчко“ и кои едвај чекаат да ја каменуваат Канцеларијата за врски.
Источна и Централна Европа
Етничка припадност и раса
Најнови написи од Западна Европа
Глобално затоплување: Морска слуз се појавува на плажите во Халкидики
Источна и Централна Европа  22 септември 2021
Важноста на „одучување“ на минатото: Интервју со експертот за Балканот Кит Браун
Источна и Централна Европа  28 октомври 2020
Љубителите на стрипот и колегите се простија од починатиот италијански стрип-мајстор Џовани Романини
Источна и Централна Европа  5 април 2020
Хрватските граѓани и бизниси искажуваат поддршка за Украина на различни начини
Источна и Централна Европа  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Источна и Централна Европа  18 февруари 2022
„Не го барав тоа“: Четири жени се борат против родовото насилство во Босна и Херцеговина
Источна и Централна Европа  21 јануари 2022
Уште неколку линка на темата:
16 мај 2008, 19:06
Приклучи и се на дискусијата
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани